
PASKAIDROJUMA RAKSTS
Saskaņā ar 2006. gada 17. maija Iestāžu nolīgumu
 ir atļauts izmantot elastības instrumentu, lai varētu finansēt skaidri noteiktus izdevumus, kurus nebija iespējams finansēt, nepārsniedzot daudzgadu finanšu shēmas vienai vai vairākām izdevumu kategorijām noteiktos maksimālos apjomus.
Saskaņā ar Iestāžu nolīguma 27. punktu un pēc tam, kad ir izskatītas visas iespējas apropriāciju pārdalīšanai 1.b izdevumu kategorijā, Komisija ierosina izmantot elastības instrumentu, lai Eiropas Savienības vispārējā budžetā 2013. finanšu gadam papildinātu finansējumu, pārsniedzot 1.b izdevumu kategorijas maksimālo apjomu, par EUR 134 049 037 nolūkā finansēt Eiropas Sociālo fondu, lai palielinātu piešķīrumus Francijai, Itālijai un Spānijai 2013. gadam.
Abām budžeta lēmējinstitūcijas iestādēm tiek atgādināts, ka lēmumu publicē Eiropas Savienības Oficiālajā Vēstnesī ne vēlāk kā budžeta grozījumu 2013. gadam.
Priekšlikums
EIROPAS PARLAMENTA UN PADOMES LĒMUMS
par elastības instrumenta izmantošanu
EIROPAS PARLAMENTS UN EIROPAS SAVIENĪBAS PADOME,
ņemot vērā 2006. gada 17. maija Iestāžu nolīgumu starp Eiropas Parlamentu, Padomi un Komisiju par budžeta disciplīnu un pareizu finanšu pārvaldību
 un jo īpaši tā 27. punkta piekto daļu,
ņemot vērā Eiropas Komisijas priekšlikumu,
Pēc tam, kad ir izskatītas visas iespējas apropriāciju pārdalīšanai 1.b izdevumu kategorijā, tiek atzīts par nepieciešamu izmantot elastības instrumentu, lai Eiropas Savienības vispārējā budžetā 2013. finanšu gadam papildinātu finansējumu, pārsniedzot 1.b izdevumu kategorijas maksimālo apjomu, par EUR 134 049 037 nolūkā finansēt Eiropas Sociālo fondu, lai palielinātu piešķīrumus Francijai, Itālijai un Spānijai 2013. gadam par kopējo summu EUR 150 000 000.
IR PIEŅĒMUŠI ŠO LĒMUMU. 
1. pants
Eiropas Savienības 2013. finanšu gada vispārējā budžetā izmanto elastības instrumentu, lai saistību apropriācijās 1.b izdevumu kategorijā piešķirtu EUR 134 049 037.
Šo summu izmanto, lai papildinātu Eiropas Sociālā fonda finansējumu 1.b izdevumu kategorijā.
2. pants
Šo lēmumu publicē Eiropas Savienības Oficiālajā Vēstnesī.
Briselē,
Eiropas Parlamenta vārdā —
Padomes vārdā —
priekšsēdētājs
priekšsēdētājs

